Félagsmálaráðherra segist vonast til að sem allra fyrst megi einfalda kerfi Tryggingastofnunar um verklag við greiningu á þroskaskerðingu. Ná þurfi betri árangri í að stytta biðlistana.
Umboðsmaður barna sagði í fréttum RÚV í gær að bið eftir ýmsum greiningum væri óásættanleg. Bið eftir einhverfugreiningu hjá Þroska- og hegðunarstöð er allt að tuttugu mánuðir. Móðir sem vildi ekki láta nafns síns getið steig fram fyrr í vikunni og sagði að barn hennar hefði líklega þegar fengið hjálp ef Tryggingastofnun tæki greiningar frá einkareknum stofum gildar.
Við erum að skoða erindi frá tryggingastofnun núna sem´eg vonist til að geti greitt eitthvað úr þessu, ég á bara von á því að það komist niðurstaða í það sem allra allra fyrst.
Dæmi eru um að Tryggingastofnun geri tímabundin umönnunarmöt með greiningum frá einkareknum stofum.
Guðmundur Ingi segist ætla að leggja fram nýtt frumvarp í kringum páskana með nýju kerfi umönnunargreiðslna fyrir foreldra sem eiga börn með langvinna sjúkdóma.
sem mun einfalda þetta kerfi. Gera það þannig að við erum að miða meira við umönnunarþörf barnsins en ekki læknisfræðilgear greiningar. Þannig það er spurning um millibilsástandið þarna á milli sem við erum að reyna að leysa.
Hann segir að barnamálaráðherra sé að skoða lengd biðlistanna. Stofnanir eins og Ráðgjafar- og greiningarstöð er undir hans málefnasviði.
Það er verið vinna í því. Sú vinna hjá mennta og barnamálaráðherra gengur út á það að stytta þessa biðlista eins og kostur er, auðvitað þurfum við að ná meiri árangri þar. það erum við öll meðvituð um það og munum leggjast öll saman á árarnar um að gera það
